Diari Oficial de la Generalitat Valenciana


Sumari del DOGV 6539, del 09-06-2011 (2011/6643)

RESOLUCIÓ de 7 juny de 2011, de la Direcció General d'Ordenació i Centres Docents, fase A de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o en un centre privat concertat a la Comunitat Valenciana, per al curs 2011-2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6539

Data del DOGV
:   09-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6643


Data del document
:   07-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 juny de 2011, de la Direcció General d'Ordenació i Centres Docents, fase A de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o en un centre privat concertat a la Comunitat Valenciana, per al curs 2011-2012. [2011/6643]  
Per Orde 93/2010, de 14 de desembre, de la Conselleria d'Educació, es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2011-2012 (DOCV núm. 6428, de 30 de desembre).  
L'Orde 34/2011, de 18 de maig, de la Conselleria d'Educació (DOCV núm. 6528, de 25 de maig), determina el crèdit que ha de finançar les ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2011-2012, regulats en l'Orde 93/2010, de 14 desembre de 2010, de la Conselleria d'Educació.  
Reunida la comissió avaluadora prevista en les bases quarta i novena de l'annex I de l'esmentada orde de convocatòria, una vegada complit el termini d'esmena de les dites sol·licituds i després d'examinar les sol·licituds presentades, ha formulat una proposta de resolució.  
D'acord amb la base novena, annex I, de l'orde de convocatòria, el Servici de Títols, Beques i Ajudes a l'Estudi, com a òrgan instructor del procediment, eleva al director general d'Ordenació i Centres Docents la proposta de resolució formulada per la comissió avaluadora, una vegada comprovat que els beneficiaris reunixen tots els requisits per a rebre les ajudes, establits en la Llei 38/2003, General de Subvencions, de 17 de novembre, i en l'esmentada orde de convocatòria.  
De conformitat amb el que establix la disposició final primera de l'Orde 93/2010, de 14 de desembre, abans citada, per la qual el conseller d'Educació delega en la Direcció General d'Ordenació i Centres Docents la facultat de concedir les ajudes per a l'adquisició de llibres de text, resolc:  
  
Primer  
Aprovar les llistes definitives de la fase A de l'alumnat beneficiari d'ajudes per a l'adquisició de llibres de text en el curs 2011-2012, inclòs en l'annex I, corresponent a l'alumnat de primer a quart curs d'Educació Secundària Obligatòria.  
  
Segon  
Aprovar les llistes definitives de la fase A de l'alumnat no beneficiari d'ajudes per a l'adquisició de llibres de text en el curs 2011-2012, inclòs en l'annex II, amb una especificació de la causa.   
  
Tercer  
Determinar que el crèdit destinat a les ajudes per a l'adquisició dels llibres de text per a esta resolució serà d'49.244.607,00 euros, amb càrrec a la línia de subvenció T0067000, denominada Gratuïtat llibres de text, del capítol IV de la secció, servici, centre gestor i programa 53.45.38.953.74, d'Educació Primària, de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 30 de desembre), d'acord amb l'Orde de 34/2011, de 18 de maig de 2011, de la Conselleria d'Educació, ja mencionada.  
  
Quart  
El nombre d'alumnat beneficiari d'estes en la fase A és de 107.219. La quantia individual de l'ajuda serà de 105 euros, d'acord amb l'esmentada Orde 34/2011, de 18 de maig, de la Conselleria d'Educació.  
  
Quint  
Esta resolució es publicarà en el Diari Oficial de la Comunitat Valenciana i la resolució i les llistes definitives figuraran en el tauler d'anuncis dels centres docents, en les direccions territorials d'Educació de València, Alacant i Castelló, el dia 8 de juny de 2011, així com en la pàgina d'Internet: .  
  
Sext  
Esta resolució produirà efectes a partir de l'endemà al de la seua publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació en el termini d'un mes, comptador des de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació en el Diari Oficial de la Comunitat Valenciana o a partir de l'endemà de la notificació de la resolució expressa del recurs de reposició o en què este haja d'entendre's presumptament desestimat.  
  
València, 7 de juny de 2011.- El director general d'Ordenació i Centres Docents: Rafael Carbonell Peris.